**PRESSEMEDDELELSE**

**Mitsubishi MOTORS PRÆSENTERER DEN HELT NYE COLT**

Mitsubishi løfter sløret for den helt nye COLT. Den første COLT blev introduceret tilbage i 1978 og har siden da solgt 1,2 millioner enheder over seks generationer. Den nye COLT er syvende generation og er baseret på Renault-Nissan-Mitsubishi alliancens CMF-B platform.

**“Efter lanceringen af den nye ASX tilbage i marts måned kommer nu den helt nye COLT, som skal positionere Mitsubishi Motors i hjertet af det europæiske segment for kompakte biler og samtidig reintroducere det ikoniske modelnavn”**, sagde Frank Kroll, præsident og CEO for Mitsubishi Motors Europe. **”Med et modelprogram med avanceret teknologi og drivlinjer, inklusiv en hybrid drivlinje, vil den nye COLT styrke vores produktportefølje betragteligt”.**

**Drivlinjer**

Den nye COLT kommer i tre motorvarianter - to benzinmotorer og en hybrid (HEV). Begge benzinmotorer er på 1,0 liter og har tre cylindre, men hvor den ene har 65 hestekræfter og en 5-trins manuel gearkasse (CO2: 119-122g/km), er den anden udstyret med en turbo, 90 hestekræfter og en 6-trins manuel gearkasse (CO2: 118-121g/km).

Hybriden (HEV) er en firecylindret 1,6 liters benzinmotor med 145 hestekræfter og automatgear (CO2: 93-101g/km). Hybrid systemet kombinerer en 36kW elektrisk motor, en højspændingsgenerator og et 1,2kWh batteri til at hjælpe forbrændingsmotoren og regenerere bremseenergi.

Den nye Mitsubishi kommer i fire udstyrsniveauer: INFORM, INVITE, INTENSE og INSTYLE. Alt efter udstyrsniveau fås COLT med forskellige varianter af kromdetaljer, 15” – 17” fælge og i kabinen er multi-touch infotainmentskærmen på enten 7” eller 9,3”, mens den digitale instrumentskærm fås i enten 7” eller 10”. Fra skærmene kan man personificere instrumentskærmen og indstille ambient belysningen. COLT er standard udstyret med Apple CarPlay® og Android Auto™, trådløs opladning, to USB porte og man kan sågar tilkøbe et BOSE® Premium lyd system med subwoofer og ni integrerede højttalere.

**Sikkerhed og komfort**

Den nye COLT kommer med et utal af aktive og passive sikkerhedssystemer. Den har kamera- og radarsensorer placeret hele vejen rundt på bilen og giver de mange avancerede køreassistentsystemer (ADAS) fuldt overblik i trafikken til gavn for både passagerer og medtrafikanter. Af køreassistentsystemer kan bl.a. nævnes: adaptiv fartpilot med stop & go, 3600 kamera, automatisk fjernlys, blindvinkelalarm, frontkollisionsalarm, vognbaneassistent, parkeringsassistent, rear cross traffic alert og skiltegenkendelse. Den lille Mitsubishi har også Multi-Sense køreprogram, der giver mulighed for at justere styretøj og undervogn til førerens ønsker og behov.

**Mitsubishi garanti**

Ligesom alle andre Mitsubishi-modeller solgt i Europa kommer den helt nye COLT med Mitsubishi Motors omfattende garantiprogram:

* 5 års/100 000 km fabriksgaranti, mekanisk og på lak.
* 12 års garanti mod indefrakommende gennemtæring.
* 8 års/160 000 km mekanisk garanti og kapacitetsgaranti på drivbatteri.
* 3 års vejhjælp.

Produktionen af den nye COLT starter til september på Renaults Bursa fabrik i Tyrkiet. Det vides endnu ikke, hvornår COLT kommer til Danmark.